તાલાલા તાલુકાનાં જસાધારગીર ગામે સાંજે સાંજે ૬ વાગ્યાની આસપાસ એક હિંસક દિપડો ઘુસી આવી ઘરપાસે ઓટલા ઉપર બેઠેલા વૃધ્ધ મહીલા ઉપર હુમલો કર્યો હતો. આ વૃધ્ધ મહીલાને બચાવવા જતાં દિપડો એક મહીલા તથા એક યુવાનની સામે આવી ગયો હતો ત્રણેયને સારવાર માટે તાલાલા હોસ્પિટલમાં દાખલ કરવામાં આવ્યાં હતાં. જેથી ઘવાયેલા તાલાલા હોસ્પિટલમાં સારવાર માટે હિરૂબેન લાખાભાઈ પરમાર (ઉ.વ.૬૫), રસીલાબેન ભીખુભાઈ (ઉ.વ.૨૮) અને કેયુરભાઈ ઉમરભાઈ શેખ (ઉ.વ.૩૫) ને પ્રાથમિક સારવાર આપી વધુ સારવાર માટે જૂનાગઢ લઈ જવામાં આવ્યાં હતાં.